CELEX: 32016R0257
Language: mt
Date: 2016-02-24 00:00:00
Title: Regolament ta' Implimentazzjoni tal-Kummissjoni (UE) 2016/257 tal-24 ta' Frar 2016 li jemenda r-Regolament ta' Implimentazzjoni tal-Kummissjoni (UE) Nru 367/2014 li jiffissal-bilanċ nett disponibbli għan-nefqa tal-FAEG

25.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 49/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/257
   tal-24 ta' Frar 2016
   li jemenda r-Regolament ta' Implimentazzjoni tal-Kummissjoni (UE) Nru 367/2014 li jiffissal-bilanċ nett disponibbli għan-nefqa tal-FAEG
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikolu 16(2) tiegħu,
   Billi:
   
               (1)
            
            
               Ir-Regolament ta' Implimentazzjoni tal-Kummissjoni (UE) Nru 367/2014 (2) jistabbilixxi l-bilanċ nett disponibbli għan-nefqa tal-Fond Agrikolu Ewropew ta' Garanzija (FAEG), kif ukoll l-ammonti disponibbli għas-snin baġitarji 2014 sal-2020 għall-Fond Agrikolu Ewropew għall-Iżvilupp Rurali (FAEŻR) skont l-Artikoli 10c(2), 136, 136a u 136b tar-Regolament tal-Kunsill (KE) Nru 73/2009 (3) u l-Artikoli 14 u 66(1) tar-Regolament (UE) Nru 1307/2013 tal-Parlament Ewropew u tal-Kunsill (4).
            
         
               (2)
            
            
               F'konformità mal-Artikolu 7(2) tar-Regolament (UE) Nru 1307/2013, il-prodott stmat tat-tnaqqis tal-pagamenti notifikati mill-Istati Membri sal-1 ta' Awwissu 2014 u msemmi fl-Artikolu 11(6) ta' dak ir-Regolament għandu jkun disponibbli bħala appoġġ tal-Unjoni għal miżuri skont programmar ta' żvilupp rurali ffinanzjat mill-FAEŻR kif speċifikat fir-Regolament (UE) Nru 1305/2013 tal-Parlament Ewropew u tal-Kunsill (5). Il-limiti massimi nazzjonali rilevanti ġew addattati permezz tar-Regolament ta' Delega tal-Kummissjoni (UE) Nru 1378/2014 (6).
            
         
               (3)
            
            
               Fir-Renju Unit, il-leġiżlazzjoni li timplimenta r-regoli tal-Unjoni dwar il-pagamenti diretti f'Wales ġiet annullata b'ordni ta' qorti nazzjonali. Bħala konsegwenza, ittieħdu deċiżjonijiet ġodda mir-Renju Unit għall-implimentazzjoni ta' pagamenti diretti f'Wales u dawn ġew innotifikati lill-Kummissjoni. Minħabba li dawk id-deċiżjonijiet ġodda jaffettwaw il-prodott stmat tat-tnaqqis tal-pagamenti għar-Renju Unit kif jissemma fl-Artikolu 11(6) tar-Regolament (UE) Nru 1307/2013, l-Anness I tar-Regolament (UE) Nru 1305/2013 u l-Anness III tar-Regolament (UE) Nru 1307/2013 ġew adattati permezz tar-Regolament Delegat tal-Kummissjoni (UE) 2016/142 (7).
            
         
               (4)
            
            
               F'konformità mal-Artikolu 3(1) tar-Regolament tal-Kunsill (UE, Euratom) Nru 1311/2013 (8), is-sottolimitu massimu għall-infiq b'rabta mas-suq u għall-pagamenti diretti tal-qafas finanzjarju pluriennali stabbilit fl-Anness I ta' dak ir-Regolament, għandu jiġi aġġustat skont l-aġġustament tekniku previst fl-Artikolu 6(1) ta' dak ir-Regolament wara li jsiru t-trasferimenti bejn il-FAEŻR u l-pagamenti diretti.
            
         
               (5)
            
            
               Bħala riżultat ta' dawn il-bidliet, huwa neċessarju li jiġi aġġustat il-bilanċ nett disponibbli għall-FAEG kif stabbilit bir-Regolament ta' Implimentazzjoni (UE) Nru 367/2014. Għal raġunijiet ta' ċarezza, l-ammonti li għandhom ikunu disponibbli għall-FAEŻR għandhom jiġu ppubblikati wkoll.
            
         
               (6)
            
            
               Għalhekk, ir-Regolament ta' Implimentazzjoni (UE) Nru 367/2014 għandu jiġi emendat skont dan,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament ta' Implimentazzjoni (UE) Nru 367/2014 jinbidel bit-test fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Frar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 549.
   
      (2)  Ir-Regolament ta' Implimentazzjoni tal-Kummissjoni (UE) Nru 367/2014 tal-10 ta' April 2014 li jiffissal-bilanċ nett disponibbli għan-nefqa tal-FAEG (ĠU L 108, 11.4.2014, p. 13).
   
      (3)  Ir-Regolament tal-Kunsill (KE) Nru 73/2009 tad-19 ta' Jannar 2009 li jistabbilixxi regoli komuni għal skemi ta' appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta' appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (ĠU L 30, 31.1.2009, p. 16.)
   
      (4)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
   
      (5)  Ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (ĠU L 347, 20.12.2013, p. 487).
   
      (6)  Ir-Regolament Delegat tal-Kummissjoni (UE) Nru 1378/2014 tas-17 ta' Ottubru 2014 li jemenda l-Anness I tar-Regolament (UE) Nru 1305/2013 tal-Parlament Ewropew u tal-Kunsill u l-Annessi II u III tar-Regolament (UE) Nru 1307/2013 tal-Parlament Ewropew u tal-Kunsill (ĠU L 367, 23.12.2014, p. 16).
   
      (7)  Ir-Regolament Delegat tal-Kummissjoni (UE) 2016/142 tat-2 ta' Diċembru 2015 li jemenda l-Anness I tar-Regolament (UE) Nru 1305/2013 tal-Parlament Ewropew u tal-Kunsill u l-Anness III tar-Regolament (UE) Nru 1307/2013 tal-Parlament Ewropew u tal-Kunsill (ĠU L 28, 4.2.2016, p. 8).
   
      (8)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).
   
      ANNESS
      
         
            “ANNESS
            
                        (miljun EUR - prezzijiet attwali)
                     
                  
                        Sena tal-baġit
                     
                     
                        L-ammonti disponibbli għall-FAEŻR
                     
                     
                        L-ammonti ttrasferiti mill-FAEŻR
                     
                     
                        Il-bilanċ nett disponibbli għan-nefqa tal-FAEG
                     
                  
                        L-Artikolu 10b tar-Regolament (KE) Nru 73/2009
                     
                     
                        L-Artikolu 136 tar-Regolament (KE) Nru 73/2009
                     
                     
                        L-Artikolu 136b tar-Regolament (KE) Nru 73/2009
                     
                     
                        L-Artikolu 66, tar-Regolament (KE) Nru 1307/2013
                     
                     
                        L-Artikolu 136a(1) tar-Regolament (KE) Nru 73/2009 u l-Artikolu 14(1) tar-Regolament (KE) Nru 1307/2013
                     
                     
                        L-Artikolu 7(2) tar-Regolament (UE) Nru 1307/2013
                     
                     
                        L-Artikolu 136a(2) tar-Regolament(KE) Nru 73/2009 u l-Artikolu 14(2) tar-Regolament (UE) Nru 1307/2013
                     
                  
                        2014
                     
                     
                        296,3
                     
                     
                        51,6
                     
                     
                         
                     
                     
                        4,0
                     
                     
                         
                     
                     
                         
                     
                     
                         
                     
                     
                        43 778,1 
                     
                  
                        2015
                     
                     
                         
                     
                     
                         
                     
                     
                        51,600
                     
                     
                        4,000
                     
                     
                        621,999
                     
                     
                         
                     
                     
                        499,384
                     
                     
                        44 189,785 
                     
                  
                        2016
                     
                     
                         
                     
                     
                         
                     
                     
                         
                     
                     
                        4,000
                     
                     
                        1 138,146 
                     
                     
                        108,659
                     
                     
                        573,047
                     
                     
                        43 950,242 
                     
                  
                        2017
                     
                     
                         
                     
                     
                         
                     
                     
                         
                     
                     
                        4,000
                     
                     
                        1 174,732 
                     
                     
                        111,026
                     
                     
                        572,440
                     
                     
                        44 145,682 
                     
                  
                        2018
                     
                     
                         
                     
                     
                         
                     
                     
                         
                     
                     
                        4,000
                     
                     
                        1 184,257 
                     
                     
                        110,213
                     
                     
                        571,820
                     
                     
                        44 162,350 
                     
                  
                        2019
                     
                     
                         
                     
                     
                         
                     
                     
                         
                     
                     
                        4,000
                     
                     
                        1 131,292 
                     
                     
                        111,358
                     
                     
                        571,158
                     
                     
                        44 240,508 
                     
                  
                        2020
                     
                     
                         
                     
                     
                         
                     
                     
                         
                     
                     
                        4,000
                     
                     
                        1 132,133 
                     
                     
                        112,041
                     
                     
                        570,356
                     
                     
                        44 263,182 ”